Rozhlasová programová služba RTVS Rádio Regina pripravila pre svojich poslucháčov súťaž o poukážku na týždenný pobyt pre dve osoby v 4* Hoteli Montfort vo Vysokých Tatrách s polpenziou a neobmedzeným vstupom do wellness (platnosť poukážky je do konca roka 2021).
Ako sa môžete zapojiť do súťaže? Nahrajte úryvok (do 60 sekúnd) ktorejkoľvek piesne skupiny Desmod v nárečí svojho regiónu a pošlite ho na mailovú adresu email@example.com. Súťaž sa realizuje vo facebookovej skupine PO NAŠOM S REGINOU od 6. novembra 2020 do 20. decembra 2020 (posledný deň na zverejnenie súťažnej nahrávky je 14. december). Po tomto dátume odštartujeme druhú fázu, v ktorej budú mať súťažiaci týždeň na to, aby získali čo najviac "lajkov" a stali sa tak víťazmi súťaže. Možnosť priraďovania "Páči sa mi to" jednotlivým nahrávkam bude ukončená 20. decembra 2020 o 12:00.